section_heading: Zemljopisne odlike
paragraph_text: Ürümqi je drugi po veličini grad u sjeverozapadnoj unutrašnjosti Kine, ali i najveći u cijeloj Središnjoj Aziji.<ref>[http://tjj.urumqi.gov.cn/tjsj/283763.htm Bilten za gospodarski i društveni razvoj u 2015. godini], 16. ožujka 2016. Pristupljeno 6. srpnja 2019. Nalazi se blizu geografskog središta Azije, te je prema Guinnessovoj knjizi rekorda najudaljeniji grad od bilo kojeg mora na svijetu. Urumqi je najveći grad na rijetko naseljenom zapadu Kine, te u široj okolici nema tako velikog grada (s preko milijun stanovnika). Smješten je na južnom rubu doline Džungarije u podnožju planine Tian Shan. Unutar grada se nalazi brdo nazvano Hong Shan (Crvena planina). U blizini grada na Tian Shanu se nalazi ledenjak koji je izvor male rijeke Urumqi.